|  |  |
| --- | --- |
| **คำอธิบายรายวิชาเลือก****กค733 เศรษฐศาสตร์วิเคราะห์ว่าด้วยกฎหมายเกี่ยวกับมาตรการทางการค้าที่มิใช่ภาษี**  | **3 (3-0-9)**  |
|  |  |
| **TR733 Economic Analysis of Law on Non-Tariff Measures** |
|  |
| **วิชาบังคับก่อน: กค612 และ กค622**  |
| ความหมาย ที่มา และผลของมาตรการกีดกันทางการค้าที่มิใช่ภาษี ลักษณะของมาตรการที่มิใช่ภาษีประเภทต่าง ๆ รวมทั้งศึกษากฎระเบียบต่าง ๆ ที่มิใช่เป็นมาตรการทางภาษี เช่น ความตกลงว่าด้วยการใช้บังคับมาตรการสุขอนามัยและสุขอนามัยพืช ความตกลงว่าด้วยอุปสรรคทางเทคนิคต่อการค้า รวมทั้งศึกษากฎระเบียบที่เกี่ยวกับทรัพยากรธรรมชาติและสิ่งแวดล้อมด้วย ทั้งนี้ จะศึกษาในเชิงประยุกต์แนวความคิดทางเศรษฐศาสตร์เพื่อวิเคราะห์ถึงผลการบังคับใช้กฎหมายดังกล่าวต่อประสิทธิภาพในการจัดสรรและการใช้ทรัพยากรที่มีจำกัดและศึกษาแนวทางการปรับปรุงแก้ไขกฎหมายให้มีประสิทธิภาพมากยิ่งขึ้น |
|   |
| **กค734 การระงับข้อพิพาทและการเจรจาระหว่างประเทศ**  | **(3-0-9)** |
| **TR734 International Negotiations and Dispute Settlement** |
|  |
| **วิชาบังคับก่อน: กค622 และ กค611 หรือ กค612** |
| ทฤษฎีเกม และทฤษฎีการเจรจาต่อรอง (Game and Bargaining Theory) เพื่อประยุกต์ ใช้ในการวิเคราะห์การระงับข้อพิพาททางการค้าระหว่างประเทศในรูปแบบต่าง ๆ เช่น การเจรจา การปรึกษาหารือ การเจรจาต่อรอง การไกล่เกลี่ย อนุญาโตตุลาการ รวมทั้งกลไกการระงับข้อพิพาทในกรอบขององค์การการค้าโลก ที่เรียกว่า องค์กรระงับข้อพิพาท (Dispute Settlement Body: DSB) ซึ่งมีองค์กรที่ทำหน้าที่อยู่สององค์กรคือ คณะกรรมการวินิจฉัยข้อพิพาท (Panel) เเละองค์กรอุทธรณ์ (Appellate Body) ศึกษาขั้นตอนการระงับข้อพิพาทเเละการปฎิบัติตามคำวินิจฉัย |
|   |
| **กค735 เศรษฐศาสตร์วิเคราะห์ว่าด้วยกฎหมายเกี่ยวกับการอุดหนุนและการทุ่มตลาด**  | **3 (3-0-9)** |
| **TR735 Economic Analysis on Subsidy and Dumping** |
|  |
| **วิชาบังคับก่อน: กค612 และ กค622**  |
| ความหมายและผลกระทบทางเศรษฐกิจของการให้เงินอุดหนุนและการทุ่มตลาด ตลอดจนสาเหตุและปัจจัยที่กำหนดการทุ่มตลาด การใช้มาตรการโต้ตอบการให้เงินอุดหนุน (Countervailing Duty: CVD) การตอบโต้การทุ่มตลาดโดยใช้ภาษี (Anti Dumping Duty: AD) วิธีการพิสูจน์การทุ่มตลาดและการกำหนดอากรเพื่อตอบโต้การทุ่มตลาด ทั้งนี้ จะศึกษากฎหมายที่เกี่ยวกับการทุ่มตลาด โดยจะศึกษาทั้งความตกลงว่าด้วยมาตรการตอบโต้การทุ่มตลาดภายใต้กรอบขององค์การการค้าโลกและพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. 2542 ด้วย และศึกษากรณีตัวอย่างของข้อพิพาทการค้าระหว่างประเทศโดยเฉพาะที่เกี่ยวข้องกับประเทศไทยในกรอบขององค์การการค้าโลกเป็นต้น |
|   |
| **กค736 เศรษฐศาสตร์วิเคราะห์ว่าด้วยกฎหมายเกี่ยวกับการค้าและการลงทุนระหว่างประเทศ**  | **3 (3-0-9)**  |
| **TR736 Economic Analysis of Law on International Trade and Investment** |
|  |
| **วิชาบังคับก่อน: กค612 และ กค622** |
| ความสำคัญของการลงทุนระหว่างประเทศ ปัจจัยที่กำหนดการเคลื่อนไหวของเงินทุนระหว่างประเทศและผลทางเศรษฐกิจของการลงทุน ลักษณะของการลงทุนระหว่างประเทศ นอกจากนี้แล้ว ในแง่มุมของกฎหมายจะศึกษากฎหมาย ระเบียบ ข้อบังคับที่สำคัญเกี่ยวกับการลงทุนระหว่างประเทศ เช่น การโอนกิจการของนักลงทุนต่างด้าวทั้งที่เป็นการโอนเเบบ Outright Expropriation เเละ Creeping Expropriation การจำกัดการโอนผลประกอบการที่กำไรกลับไปยังประเทศเเม่ (Repatriation) บทบาทของ MIGA (Multilateral Investment Guarantee Agency) ในการลดความเสี่ยงภัยที่มิใช่เป็นการเสี่ยงภัยทางการเมือง (Political Risk) รวมทั้งศึกษากลไกการระงับข้อพิพาทด้วย โดยเฉพาะอย่างยิ่งบทบาทความสำคัญของสถาบันระหว่างประเทศในการระงับข้อพิพาทเกี่ยวกับการลงทุน (International Centre for the Settlement of Investment Disputes: ICSID) ทั้งนี้ยังได้ศึกษาการลงทุนระหว่างประเทศภายใต้กรอบองค์การการค้าโลกที่เรียกว่า Trade-Related Investment Measures (TRIMs) ด้วย สนธิสัญญาทวิภาคีเกี่ยวกับการลงทุน (Bilateral Investment Treaties: BITs) สนธิสัญญาระหว่างประเทศว่าด้วยภาษีซ้อน รวมทั้งบรรดาเอกสารระหว่างประเทศ (International Instruments) ที่ออกโดยสภาหอการค้าระหว่างประเทศ (International Chamber of Commerce: ICC) ธนาคารโลก (World Bank) เเละองค์การสหประชาชาติเกี่ยวกับการลงทุนโดยตรง (Foreign Direct Investment: FDI) ด้วย |
|   |
| **กค737 กฎหมายเกี่ยวกับการค้าบริการและผลกระทบทางเศรษฐศาสตร์**  | **3 (3-0-9)** |
| **TR737 Law and Agreement on Trade in Services and Economic Implication** |
|  |
| **วิชาบังคับก่อน: กค612 และ กค622** |
| ศึกษาถึงความสำคัญของการค้าบริการทั้งภายในและระหว่างประเทศ ปัจจัยที่กำหนดการค้าบริการระหว่างประเทศและผลทางเศรษฐกิจของภาคบริการ ลักษณะของการค้าบริการระหว่างประเทศ ตลอดจนศึกษากฎระเบียบที่เกี่ยวข้องกับการค้าบริการภายใต้ความตกลงทั่วไปว่าด้วยการค้าบริการ (General Agreement on Trade in Services: GATS) ขององค์การการค้าโลก รวมทั้งศึกษากฎหมายภายในที่เกี่ยวข้อง เช่น กฎหมายเกี่ยวกับการประกอบธุรกิจของคนต่างด้าว |
|   |

|  |  |
| --- | --- |
| **กค738 มิติเศรษฐศาสตร์และกฎหมายเกี่ยวกับการขนส่งและการประกันภัยระหว่างประเทศ**  | **3 (3-0-9)** |
| **TR738 Economic and Legal Dimensions in International Transportation and Insurance** |
|  |
| **วิชาบังคับก่อน: กค611 และ กค621** |
| ความหมาย ความสำคัญ และผลทางเศรษฐกิจของการขนส่งระหว่างประเทศ และการประกันภัย การขนส่งลักษณะต่างๆ ทั้งทางบก ทางน้ำ และทางอากาศ รวมถึงการขนส่งต่อเนื่องหลายรูปแบบ (Multimodal Transport) ตลอดจนศึกษากฎหมายที่เกี่ยวข้องกับรูปแบบการขนส่งดังกล่าว ทั้งที่อยู่ในรูปของอนุสัญญาและกฎหมายไทย เช่น พ.ร.บ. รับขนของทางทะเล พ.ศ. 2534 รวมทั้งคดีเกี่ยวกับการรับขนของ และศึกษาถึงแนวทางของการเป็นศูนย์กลางด้านโลจิสติกส์ของประเทศไทย และกฎหมายที่เกี่ยวข้องด้วย รวมถึงการศึกษาแนวความคิดทางเศรษฐศาสตร์ เพื่อวิเคราะห์ถึงผลจากการบังคับใช้กฎหมายดังกล่าวต่อประสิทธิภาพในการจัดสรรทรัพยากรด้านการขนส่งที่มีจำกัด |

**กค 794 ศึกษาเฉพาะเรื่องในการค้าระหว่างประเทศ : กฎหมายและเศรษฐศาสตร์ว่าด้วยการกำกับดูแลและนโยบายการแข่งขันทางการค้า 3 (3-0-9)**

**วิชาบังคับก่อน ได้รับอนุมัติจากผู้บรรยาย**

แนวคิดและหลักการที่สำคัญของเศรษฐศาสตร์และกฎหมายว่าด้วยการแข่งขันทางการค้า แนวทางในการควบคุมหรือกำกับดูแลพฤติกรรมที่กระทบกระเทือนต่อการแข่งขันโดยเสรีอย่างเป็นธรรม การวางข้อยกเว้นไม่ใช้บังคับแก่พฤติกรรมบางลักษณะ บทบาทของรัฐกับกลไกการใช้ ตลอดจนปัญหาที่สัมพันธ์เกี่ยวข้องกับการค้าและการลงทุนระหว่างประเทศ

**กค 795 ศึกษาเฉพาะเรื่องในการค้าระหว่างประเทศ: การค้าระหว่างประเทศและสิ่งแวดล้อม 3 (3-0-9)**

**วิชาบังคับก่อน ได้รับอนุมัติจากผู้บรรยาย**

ศึกษาทฤษฎีทางเศรษฐศาสตร์ว่าด้วยผลกระทบภายนอกอันเป็นรากฐานของปัญหาด้านสิ่งแวดล้อม เครื่องมือทางเศรษฐศาสตร์ในการจัดการปัญหาสิ่งแวดล้อม ศึกษาหลักเกณฑ์ในทางกฎหมายที่เกี่ยวข้องกับการออกและบังคับใช้กฎหมายสิ่งแวดล้อม และศึกษาปัญหาความขัดแย้งระหว่างข้อตกลงการค้าเสรีและข้อตกลงพหุภาคีด้านสิ่งแวดล้อม